Formato en o taller d'o escultor aragonés Gregorio de Mesa, Juan Ramírez Mejandre estió establidor d'una Academia de Debuixo (1714-1739) en a ciudat de Zaragoza (amán d'a puerta Cinecha) en rematar a Guerra de Succesión espanyola y ye considerato como uno d'os millors escultors aragoneses d'o sieglo XVIII, encara que a suya obra no gosa estar muit conoixita. Antiparte, estió pai d'os escultors José Ramírez de Arellano y Manuel Ramírez de Arellano y d'o pintor Juan Ramírez de Arellano.